Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Diane 8:1-36
8 A botlhale ga bo nne bo tlhaeletsa,+ le temogo a ga e nne e ntsha lentswe la yone?+2 Bo eme kwa godimo ga bogodimo,+ fa tseleng, kwa makopanelong a ditsela.3 Fa thoko ga dikgoro, kwa kgorong ya motse,+ bo ntse bo goela kwa godimo kwa botsenong jwa dikgoro:+4 “Ke goela kwa go lona, lona batho, mme lentswe la me le ya kwa baneng ba batho.+5 Lona ba ba se nang maitemogelo, tlhaloganyang botlhale;+ mme lona dimatla, tlhaloganyang pelo.+6 Reetsang, gonne ke bua ka dilo tse di kwa pelepele,+ mme ke bula dipounama tsa me kaga thokgamo.+7 Gonne magalapa a me a buela boammaaruri kwa tlase;+ mme boikepo ke selo se se makgapha mo dipounameng tsa me.+8 Mafoko otlhe a molomo wa me a siame.+ Mo gare ga one ga go na sepe se se kgopameng kgotsa se se sokameng.+9 Otlhe a tlhamalalela kwa go yo o lemogang, e bile a thokgame mo go ba ba bonang kitso.+10 Tsayang kotlhao ya me e seng selefera, le kitso go na le gouta e e di gaisang tsotlhe.+11 Gonne botlhale bo botoka go na le dikorale,+ mme dilo tse dingwe tsotlhe tse di itumedisang ga di ka ke tsa lekanngwa le jone.+12 “Nna, botlhale, ke agile le bonokopela+ mme ke bona kitso ya bokgoni jwa go akanya.+13 Go boifa Jehofa go raya go tlhoa bosula.+ Boikgodiso le boikgogomoso+ le tsela e e bosula le molomo o o tletseng tshokamo+ ke di tlhoile.14 Ke na le kgakololo+ le botlhale jo bo mosola.+ Nna—tlhaloganyo;+ ke na le thata.+15 Dikgosi di nna di busa ka nna, mme badiredi ba ba kwa godimo ba nna ba laolela tshiamo.+16 Ka nna, dikgosana di nna di busa e le dikgosana,+ le batlotlegi botlhe ba atlhola ka tshiamo.+17 Nna ke rata ba ba nthatang,+ mme ba ba mpatlang ke bone ba ba mponang.+18 Ke na le dikhumo le kgalalelo,+ dilo tse di tlhwatlhwakgolo tsa boswa le tshiamo.+19 Maungo a me a botoka go feta gouta, go feta gouta e e itshekileng, le kungo ya me e botoka go feta selefera e e di gaisang tsotlhe.+20 Ke tsamaya mo tselaneng ya tshiamo,+ mo gare ga ditsela tsa katlholo,+21 go dira gore ba ba nthatang ba nne le dilwana;+ mme ke nna ke tladitse matlo a bone a polokelo.+22 “Jehofa o nketshitse ke le tshimologo ya tsela ya gagwe,+ ke le wa ntlha mo go tse a di fitlheletseng bogologolo.+23 Ke ne ka tlhongwa go tswa bosasimologeng,+ go tswa kwa tshimologong, go tswa metlheng ya bogologolo pele ga lefatshe.+24 Ke ne ka tsholwa jaaka e kete ke ka ditlhabi tsa pelegi+ fa go ne go se na bodiba jo bo boteng jwa metsi, fa go ne go se na metswedi e e neng e tletse metsi thata.25 Pele ga fa dithaba di tlhongwa,+ pele ga dithota, ke ne ka tsholwa jaaka e kete ka ditlhabi tsa pelegi,26 fa a ne a ise a dire lefatshe+ le mafelo a a bulegileng le karolo ya ntlha ya lorole lo logolo lwa naga e e ungwang.+27 Fa a ne a baakanya magodimo ke ne ke le teng;+ fa a ne a laolela gore bodiba jo bo boteng jwa metsi bo nne kgolokwe,+28 fa a ne a nitamisa maru a magolo kwa godimo,+ fa a ne a nonotsha metswedi ya bodiba jo bo boteng jwa metsi,+29 fa a ne a tlhomela lewatle molao wa gagwe gore metsi a se ka a tlola taelo ya gagwe,+ fa a ne tlhomela metheo ya lefatshe molao,+30 foo ke ne ke le fa thoko ga gagwe ke le modiri yo o setswerere,+ mme ka nna yo o neng a ratwa ke ene ka tsela e e kgethegileng+ letsatsi le letsatsi, ke itumela fa pele ga gagwe ka dinako tsotlhe,+31 ke itumelela naga e e ungwang ya lefatshe la gagwe,+ mme dilo tse ke neng ke di rata di ne di na le bomorwa batho.+32 “Jaanong lona barwa, ntheetsang; ee, go itumela ba ba bolokang ditsela tsa me.+33 Reetsang kotlhao mme lo tlhalefe,+ mme lo se ka lwa tlhokomologa ka gope.+34 Go itumela motho yo o ntheetsang ka go nna a thantse fa dikgorong tsa me letsatsi le letsatsi, ka go lebelela dikota tsa dikgoro tsa me.+35 Gonne yo o mponang ruri o tla bona botshelo,+ mme o nna le kamogelo e e tswang kwa go Jehofa.+36 Mme yo o ntlhokang o direla moya wa gagwe tshiamololo;+ botlhe ba ba ntlhoileng thata ke ba ba ratang loso.”+
tsn_Latn tsn_Latn tsn_Latn tsn_Latn